施理華

施理華，葡萄牙政治人、第90任澳門總督。

佢喺里斯本出世。佢阿爸係一個高級軍官，打過葡萄牙內戰。佢老母出生於有錢嘅地主家庭。施理華通過同Castro伯爵嘅孫女結婚，得到Paço de Arcos伯爵嘅銜頭。

此後施理華加入葡萄牙海軍，通過自身勤力令軍銜逐漸提升到海軍上將。1876年至1879年間擔任澳門總督。1880年任莫三鼻給總督。1881年任葡屬印度總督。1891年至1893年期間，擔任葡國駐巴西嘅首任大使。

葡萄牙人
澳門總督